L 278/12 Den Europæiske Unions Tidende 20.9.2014 KOMMISSIONENS GENNEMFØRELSESFORORDNING (EU) Nr. 988/2014 af 18. september 2014 om åbning og forvaltning af EU-toldkontingenter for landbrugsprodukter med oprindelse i Republikken Moldova EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets afgørelse 2014/492/EU af 16. juni 2014 om undertegnelse på Den Europæiske Unions vegne og midlertidig anvendelse af associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side ()) og midlertidig anvendelse af afsnit V heri angående handel og handelsrelaterede anliggender, under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (?), særlig artikel 184, og ud fra følgende betragtninger: (1) — Afgørelse 2014/492/EU gjorde det muligt på Den Furopæiske Unions vegne at undertegne associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (i det følgende benævnt »aftalen«) (?). I henhold til afgørelse 2014/492/EU anvendes aftalen midlertidigt, indtil procedurerne for dens indgåelse er afsluttet. (2) I henhold til aftalens artikel 464, stk. 4, finder den foreløbige anvendelse sted fra den første dag i den anden måned efter udvekslingen af meddelelser. Den sidste meddelelse blev givet den 25. juli 2014. Aftalen anvendes således midlertidigt fra den 1. september 2014. (3) — Bilag XV-A til aftalen indeholder EU's importtoldkontingenter for visse varer med oprindelse i Republikken Moldova. Der bør derfor åbnes toldkontingenter for sådanne varer. (4) — For at varerne i bilaget er omfattet af toldindrømmelserne i nærværende forordning, bør de ledsages af et oprin- delsesbevis i henhold til aftalen. (5) — Toldkontingenterne bør forvaltes af Kommissionen efter »først til mølle«-princippet i overensstemmelse med Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (FØF) nr. 2913/92 om indførelse af en EF-toldkodeks (). (6) — Aftalen anvendes midlertidig fra den 1. september 2014. For at sikre en effektiv anvendelse og forvaltning af de toldkontingenter, der er tildelt i medfør af aftalen, bør nærværende forordning anvendes fra denne dato. (7) — Foranstaltningerne i denne forordning er i overensstemmelse med udtalelse fra Toldkodeksudvalget — VEDTAGET DENNE FORORDNING: Artikel 1 Der åbnes EU-toldkontingenter for de varer med oprindelse i Republikken Moldova, som er anført i bilaget. Artikel 2 Told på import til EU af varer, der har oprindelse i Republikken Moldova, og som er opført i bilaget, ophæves inden for grænserne af de respektive toldkontingenter, der er omhandlet i bilaget. () EUTL 260 af 30.8.2014, . 1. () EUTL 347 af 20.12.2013, . 671. () Associeringsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Moldova på den anden side (EUT L 260 af 30.8.2014, s. 4). (') Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253 af 11.10.1993, s. 1).